Szuper ügyes vagyok gluténmentes császármorzsa készítésben. Aki kóstolta az imádja.

Hozzávalók

10 evőkanál rizsdara

10 evőkanál gluténmentes liszt

5 evőkanál cukor

1 csomag vaníliás cukor

1 citrom héja

1,5 dl tej

4 db tojás

Elkészítés

A rizst kávédarálóval apróra darálom, majd egy edénybe teszem. Hozzáadom a lisztet, majd hozzáöntöm a tejet. Jól összekeverem és legalább egy órára a hűtőbe teszem, hogy megszívja magát a rizs. Ez idő alatt a tojásokat szétválasztom, és külön felverem a fehérjét, majd a cukorral és a vaníliás cukorral együtt a sárgáját is. A sárgáját a cukorral addig keverem, amíg egészen ki nem világosodik a színe a tojásnak. Jól elkeverem a tojássárgájás cukrot a lisztel, a rizsdarával és a citrom héjjal, majd óvatos keverés mellett a tojásfehérjét is bele forgatom. Vigyázni kell, hogy a hab ne essen szét, nem kell jól átdolgozni a tésztát, csak lágyan összekeverni.

Egy serpenyőbe egy evőkanálnyi vajat olvasztok, majd 2-3 merőkanálnyi tésztát teszek a serpenyőbe. A nagyjából 0,5-1 cm vastagságú tésztát alacsony hőfokon melegítem, nem keverem közben. Miután aranybarnára sül és elválik a serpenyő aljától a tészta megfordítom, mint egy palacsintát majd apró 1-2 cm nagyságú darabokra szaggatom a tésztát. Ha már mindkét oldala jól megpirult egy edénybe teszem. Sárgabarack lekvárral tálalom, és porcukorral is meg lehet hinteni.

Nézz körbe a desszertjeim között, isteni a szilvás gombócom is.